ผ่าคลอดบุตรได้1เดือน16วันหลังจากคลอดบุตร3วันได้ไปฉีดยาคุมแบบ3เดือนตอนน้ำคาวยังไม่หมดบอกจะทำให้เลือดไหลกระปริบกระปรอยพอนัดตรวจหลงคลอดเสร็จดันไปยุ่งกับแฟนและหลังจากนั้นมีเลือดออกจางๆและก็ไหลกระปริบกระปรอยมาอาทิตย์กว่าละคะอยากรู้ว่าเลือดที่ออกเป็นผลจากยาคุมหรือเลือดอะไรคะ
สวัสดีค่ะ หากได้ฉีดยาคุมกำเนิดหลังคลอด 3 วัน ยาฉีดก็จะออกฤทธิ์ในการป้องกันการตั้งครรภ์ได้ทันที โดยจะช่วยป้องกันการตั้งครรภ์ได้มากกว่า 99%ส่วนการไปตรวจหลังคลอดที่ 1 เดือน 16 วัน แล้วมีเลือดออกกะปริดกะปรอย เลือดดังกล่าวน่าจะเกิดจากผลของยาฉีดกำเนิดได้ หากเลือดที่ออกมีปริมาณไม่มาก ก็แนะนำให้สังเกตอาการไปก่อน เพราะเมื่อผ่านไปซักระยะ เลือดที่ออกก็จะหายไปได้เองอย่างไรก็ตาม หากเลือดที่ออกไม่มีแนวโน้มที่จะลดลงหรือหายไป คือออกต่อเนื่องนานหลายสัปดาห์ หรือเลือดมีปริมาณมาก หรือมีอาการปวดท้องน้อยมากร่วมด้วย ก็อาจเกิดจากสาเหตุอื่นๆ เช่น มีมดลูกอักเสบ มะเร็งปากมดลูก เป็นต้น ในกรณีนี้ ก็ควรไปพบสูติ-นรีแพทย์เพื่อตรวจค่ะ